3 ขวบดวงเฮง ได้ 10 ล้าน ทายบอลโลก (คลิป)
เกิดขอนแก่นเรียนอยู่ภูเรือ พ่อแม่ทำ ธกส.300 ใบ-ชื่อลูก,แข่งเรือแข่งพายแข่งได้ แข่งวาสนาแข่งกันไม่ได้ น้องโบนัส หนูน้อยวัย 3 ขวบ ชาวขอนแก่น กลายเป็นคนดวงเฮงมหาเฮงแห่งปี เป็นเศรษฐีใหม่ 2018 คว้าโชคก้อนโตเงินสดๆ 10 ล้านบาท รางวัลที่ 1 จากการทายผลฟุตบอลโลก 2018 ทางไปรษณียบัตรของ ไทยรัฐกรุ๊ป โดยทูตฝรั่งเศสเป็นผู้ให้เกียรติจับรางวัลมอบโชค ท่ามกลางสักขีพยานมากมาย พ่อแม่สุดดีใจรีบไปรับตัวจากโรงเรียน เผยซื้อไปรษณียบัตรจำนวน 500 ใบ แบ่งเขียนเป็นชื่อลูกสาว 300 ใบ ชื่อตัวเองและภรรยาคนละ 100 ใบ ทายทีมฝรั่งเศสส่งมาร่วมสนุกและลุ้นรางวัล ไม่คาดฝันว่าจะโชคดีครั้งมโหฬาร ตื้นตันและปลื้มใจพร้อมขอบคุณ ไทยรัฐ ที่ให้โชคครั้งใหญ่,เสร็จสิ้นไปอย่างยิ่งใหญ่สวยงามอลังการ สำหรับพิธีจับรางวัลทายผลฟุตบอลโลก 2018 ทาง,ไปรษณียบัตร, ซึ่งมีขึ้นที่โกดัง 7 สนง.นสพ.ไทยรัฐ ถนนวิภาวดี-รังสิต เมื่อเวลา 13.30 น. วันที่ 8 ส.ค. โดยผู้โชคดีดวงเฮงมหาเฮงแห่งปีเป็นเศรษฐีคนใหม่ 2018 เป็นเด็กหญิงวัย 3 ขวบ คว้ารางวัลที่ 1 เงินสด 10 ล้านบาท ท่ามกลางความตื่นเต้นและดีใจของผู้มาร่วมเป็นสักขีพยานการจับรางวัล,ทูตฝรั่งเศสประจำไทยเป็นผู้มอบโชค,ก่อนพิธีจับรางวัลจะเริ่มขึ้น บรรดาแขกผู้มีเกียรติ รวมทั้งซุปเปอร์อภิมหาสปอนเซอร์ผู้ให้การสนับสนุน ตัวแทนผู้ให้การสนับสนุนทุกรายและเหล่าศิลปินทยอยเดินทางมายังบริเวณงาน โดยนายจิลส์ การาชง เอกอัครราชทูตฝรั่งเศส ประจำประเทศไทย ให้เกียรติมาเป็นผู้จับไปรษณียบัตรหาผู้โชคดีรางวัลที่ 1 มีคุณหญิงประณีตศิลป์ วัชรพล ประธานกรรมการไทยรัฐกรุ๊ป นางยิ่งลักษณ์ วัชรพล ประธานกรรมการบริหารไทยรัฐกรุ๊ป มาร่วมเป็นสักขีพยาน,ขอบคุณซุปเปอร์อภิมหาสปอนเซอร์,พิธีจับรางวัลเริ่มขึ้นในเวลา 14.00 น. นายสราวุธ วัชรพล บรรณาธิการบริหาร นสพ.ไทยรัฐ กล่าวว่า ขณะยืนต้อนรับแขกอยู่ที่หน้าโกดัง 7 ทุกคนต่างพูดเสียงเดียวกันว่า โอ้โห ไปรษณียบัตรเยอะเหลือเกิน มีไปรษณียบัตรทายผิด 104 ล้านฉบับ ถูกเรียงยาวมาตั้งแต่ทางเดินเข้างานจับสลากไปรษณียบัตรทายถูก คือ ฝรั่งเศส จำนวน 128 ล้านฉบับ จากยอดที่แฟนบอลทั่วประเทศส่งมาร่วมสนุกทั้งหมด 232 ล้านฉบับ ถือว่ามีจำนวนมหาศาลมาก หากคิดเป็นเงินที่ต้องใช้ซื้อเป็นจำนวนถึง 464 ล้านบาท ยอมรับว่าการจัดงานครั้งนี้เหนื่อย แต่เมื่อเห็นผลลัพธ์แล้วหายเหนื่อยเท่าที่ได้สัมผัสกับท่านซุปเปอร์อภิมหาสปอนเซอร์ มีความรู้สึกปลื้มกับผลลัพธ์ของงานนี้ด้วย ทำให้รู้สึกสบายใจ ที่สำคัญการจัดงานวันนี้จะเกิดขึ้นไม่ได้หากขาด 18 บริษัทซุปเปอร์อภิมหาสปอนเซอร์ ในนามตระกูลวัชรพล ขอกราบขอบพระคุณและซาบซึ้งอย่างยิ่ง ดีใจที่ได้จัดงานอันยิ่งใหญ่นี้ เพราะซุปเปอร์อภิมหาสปอนเซอร์มีความรัก ความผูกพันกับชาวไทยรัฐมาตลอด ไม่มีอะไรยิ่งใหญ่ไปกว่าความรักครั้งนี้ จึงเกิดกิจกรรมดีๆแบบนี้ขึ้น,เด็กหญิง 3 ขวบบุญหล่นทับคว้า 10 ล้าน,จากนั้นพิธีกรได้เชิญนายจิลส์ การาชง เป็นผู้จับรางวัลที่ 1 แก่ผู้โชคดีจำนวน 1 รางวัล โดย นายจิลส์ได้สุ่มเลือกลูกปิงปองเลือกกองไปรษณียบัตรที่จะใช้จับรางวัลที่ 1 ที่ถูกแบ่งออกเป็น 10 กอง โดยเลือกได้กองที่ 8 จึงขึ้นไปยืนบนกองดังกล่าว มีนายเอนก จงเสถียร กรรมการผู้จัดการ บริษัท เตียฮั่วอัน จำกัด นางสมร เทิดธรรมพิบูล กก.ผจก.ใหญ่ บริษัท ไปรษณีย์ไทย จำกัด ร่วมเป็นสักขีพยาน ท่ามกลางความตื่นเต้น ลุ้นระทึกของแขกผู้มีเกียรติและผู้สังเกตการณ์ว่าใครจะเป็นผู้โชคดีคว้าเงิน 10 ล้านบาท หลังจากเจ้าหน้าที่โกยแผ่นไปรษณียบัตร ให้ลอยกระจายอยู่กลางอากาศ นายจิลส์ได้เอื้อมมือคว้าแผ่นไปรษณียบัตรใบหนึ่ง ส่งให้พิธีกรประกาศรายชื่อผู้โชคดี ได้แก่ ด.ญ.ธัญญาณุช ลาดแลน อยู่จังหวัดขอนแก่น นายเอนกและนางสมรได้ตรวจสอบความถูกต้องตามกติกาแล้วลงนามยืนยันความถูกต้องร่วมกัน ท่ามกลางเสียงเฮลั่นของกองเชียร์ที่ดีใจไปกับผู้โชคดีรายนี้ที่เป็นเด็ก,ทยอยจับรางวัลเงินสด 1 ล้านบาท,ลำดับที่ 2 เป็นการจับรางวัลที่ 2 เงินสด 1 ล้านบาท จำนวน 10 รางวัล โดยมีแขกผู้มีเกียรติและตัวแทนสปอนเซอร์ร่วมจับรางวัล ประกอบด้วย น.ส.ยุพาพิน วังวิวัฒน์ รอง กก.ผจก.ใหญ่และประธาน จนท.บริหาร ด้านการบริหารองค์กร บริษัท กัลฟ์ เอ็นเนอร์จี ดีเวลลอปเมนท์ จำกัด (มหาชน) นายภัทรพณ หงษ์ศรีสุข ผู้จัดการทั่วไป เครือบริษัท เจมส์แกลลอรี่ กรุ๊ป จำกัด นายจตุพร ลักษณะ ผู้จัดการฝ่ายสื่อสารการตลาด บริษัท ตรีเพชรอีซูซุเซลส์ จำกัด นายเรย์มอนด์ แอนโธนี โพเลทติ ผู้อำนวยการฝ่ายการตลาด บริษัท ช้างอินเตอร์เนชั่นแนล จำกัด นางกฤษณา อัมพุช รองประธานกรรมการ บริษัท เดอะมอลล์ กรุ๊ป จำกัด นายพงษ์ วิเศษไพฑูรย์ ประธานผู้บริหารฝ่ายปฏิบัติการ บริษัท เจริญโภคภัณฑ์อาหาร จำกัด (มหาชน) นางอนิสา ชูจันทร์ ผช.ผจก. ใหญ่ผู้บริหารสูงสุด ธนาคารไทยพาณิชย์ จำกัด (มหาชน) นายประเสริฐ สลิลอำไพ ผช.ผจก.ใหญ่บริหารชื่อเสียงองค์กรและกิจการเพื่อสังคม บริษัท ปตท.จำกัด (มหาชน) นายอรรณพ พรประภา ประธานบริษัท เอ.พี. ฮอนด้า จำกัด นายพงษกรณ์ คอวนิช หัวหน้าแผนกงานการตลาดด้านผลิตภัณฑ์ บริษัท แอดวานซ์ อินโฟร์ เซอร์วิส จำกัด (มหาชน) โดยมีสักขีพยานจากไทยรัฐ ประกอบด้วย นางยิ่งลักษณ์ วัชรพล ประธานกรรมการบริหาร ไทยรัฐ กรุ๊ป นางเพ็ชรากรณ์ วัชรพล รองบรรณาธิการบริหารหนังสือพิมพ์ไทยรัฐ นายวัชร วัชรพล ประธานเจ้าหน้าที่บริหารธุรกิจโทรทัศน์และออนไลน์ ไทยรัฐกรุ๊ป น.ส.วราพรรณ วัชรพล เจ้าหน้าที่สื่อสารการตลาด ไทยรัฐออนไลน์ น.ส.อัญชิสา วัชรพล เจ้าหน้าที่พัฒนาธุรกิจ ไทยรัฐออนไลน์,คนสุพรรณ-อุตรดิตถ์ได้รถยนต์,จากนั้นเป็นการจับรางวัลพิเศษ รถยนต์ฮอนด้า แจ๊ซ รุ่น V Plus จำนวน 1 คัน และรถยนต์ฮอนด้า บีอาร์-วี รุ่น V Plus จำนวน 1 คัน มีนายพิทักษ์ พฤทธิสาริกร ประธาน จนท.บริหารปฏิบัติการ บริษัท ฮอนด้า ออโตโมบิล (ประเทศไทย) จำกัด เป็นผู้จับรางวัล มีนายวัชร วัชรพล ประธานเจ้าหน้าที่บริหารธุรกิจโทรทัศน์และออนไลน์ ไทยรัฐกรุ๊ป เป็นสักขีพยาน ผู้โชคดีได้รับรถยนต์ฮอนด้า แจ๊ซ รุ่น V Plus ได้แก่ นายเสกสรร ไขแสง ชาวจังหวัดสุพรรณบุรี ส่วนผู้โชคดีได้รับรางวัลรถยนต์ฮอนด้า บีอาร์-วี รุ่น V Plus ได้แก่ นายสนม สายสร้อย ชาวจังหวัดอุตรดิตถ์,แจกไม่อั้นอีกหลากหลายรางวัล,ถัดมาเป็นการจับรางวัลพิเศษจากบริษัท พีทีที โกลบอล เคมิคอล จำกัด (มหาชน) เป็นเงินสด 10 รางวัล รางวัลละ 150,000 บาท ตามด้วยจับรางวัลรถจักรยานยนต์ฮอนด้า รุ่น Honda CB150R ABS จำนวน 9 คัน จากบริษัทเอ.พี.ฮอนด้า จำกัด ถัดมาเป็นรางวัลเงินสด 100,000 บาท จำนวน 100 รางวัล โดยจับรางวัลมอบโชคกองละ 10 รางวัล ตามด้วยจับรางวัลพิเศษจากบริษัทเมดเมติก จำกัด เป็นบัตรกำนัล เมดเมติก บาย เมโกะ จำนวน 10 รางวัล รางวัลละ 50,000 บาท ลำดับต่อมาจับรางวัลพิเศษจากบริษัทพานาโซนิค ซิว เซลส์ (ประเทศไทย) จำกัด เป็นโทรทัศน์สีพานาโซนิค แอลอีดี ทีวี ขนาด 55 นิ้ว รุ่น TH-55FX700T จำนวน 40 รางวัล และจับรางวัลพิเศษจาก บ.การบินกรุงเทพ จำกัด (มหาชน) เป็นบัตรโดยสารเที่ยวบินภายในประเทศไป-กลับ จำนวน 78 รางวัล รางวัลละ 2 ที่นั่ง รวม 156 ที่นั่ง มูลค่ารวม 1,500,080 บาท,ทูตปลื้มใจคนไทยเชียร์ทีมฝรั่งเศส,ภายหลังจับรางวัลเสร็จ นายจิลส์กล่าวว่า รู้สึกทึ่ง ทั้งซาบซึ้ง ดีใจที่เห็นไปรษณียบัตรมโหฬาร ทำให้รู้ว่าคนไทยเชียร์ฝรั่งเศส เป็นแชมป์ฟุตบอลโลก 2018 ถือว่าเป็นการแข่งขันที่สวยงามและมีความลำบาก เพราะทีมโครเอเชียเล่นดีมาก แต่ทีมฝรั่งเศสเล่นด้วยความเร็ว เอาชนะทีมโครเอเชียไปได้ เบื้องต้นตนรายงานไปยังรัฐบาลฝรั่งเศสแล้วว่ามีคนไทยเชียร์ทีมฝรั่งเศสเยอะมาก แต่เมื่อเห็นกองไปรษณียบัตรทายผลฟุตบอลโลก 2018 ของไทยรัฐกรุ๊ป จะต้องรายงานเพิ่มเติมถึงจำนวนไปรษณียบัตรสูงถึง 128 ล้านฉบับ ถือว่ามากมายเหลือเกิน ต้องขอบคุณคนไทยทุกคน ขอบคุณไทยรัฐกรุ๊ปที่จัดกิจกรรมให้แฟนบอลได้ลุ้นรางวัลมากมาย,ชื่นชมประสบความสำเร็จเกินคาด,นายพงษกรณ์ คอวนิช หัวหน้าแผนกงานการตลาดด้านผลิตภัณฑ์ บริษัท แอดวานซ์ อินโฟร์ เซอร์วิส จำกัด (มหาชน) กล่าวว่า ฟุตบอลโลกมีคนไทยติดตามให้ความสนใจมาก นสพ.ไทยรัฐจัดทายผลว่าใครจะได้แชมป์ฟุตบอลโลกได้ยิ่งใหญ่สมศักดิ์ศรี มีผลตอบรับที่ดีของผู้อ่านไทยรัฐ ด้านนายอรรณพ พระประภา ประธานบริษัท เอ.พี.ฮอนด้า จำกัด กล่าวว่า ปีนี้ประชาชนให้ความสนใจมาก ถือว่าประสบความสำเร็จของไทยรัฐเหมือนอย่างที่ผ่านมา เอ.พี ฮอนด้า พร้อมสนับสนุนเสมอ เรียกว่าเป็นพันธมิตรถาวรแน่นอนให้กับไทยรัฐ ส่วนนางสมร เทิดธรรมพิบูล กก.ผจก.ใหญ่บริษัท ไปรษณีย์ไทย จำกัด กล่าวว่า ไปรษณียบัตรทายผลฟุตบอลโลก 2018 ถือว่าประสบความสำเร็จเกินคาด เป็นการพิสูจน์ว่า การเขียนคำทายผลฟุตบอลผ่านไปรษณียบัตร ยังเป็นที่นิยมในสังคมไทย ขอขอบคุณ ไทยรัฐกรุ๊ป สปอนเซอร์ทุกท่าน ที่สร้างสรรค์กิจกรรมที่ดีต่อสังคม,อภิมหาสปอนเซอร์พร้อมหนุนต่อ,ขณะที่นายเอนก จงเสถียร กรรมการผู้จัดการ บริษัท เตียฮั่วอัน จำกัด กล่าวว่า เป็นความยิ่งใหญ่ทุกครั้งที่ได้มาเห็นกองไปรษณียบัตรจำนวนมหาศาลเยอะขึ้นเรื่อยๆ ถือเป็นกิจกรรมดีๆที่ไทยรัฐทำเพื่อตอบแทนผู้อ่านทุกคน ส่วนนางอนิสา ชูจันทร์ ผช.ผจก.ใหญ่ ผู้บริหารสูงสุด ธนาคารไทยพาณิชย์ จำกัด (มหาชน) กล่าวว่า ขอแสดงความยินดีกับผู้ที่ได้รับรางวัลทุกคน ธนาคารไทยพาณิชย์รู้สึกยินดี ที่ได้มีส่วนร่วมในการสนับสนุนกิจกรรมในด้านกีฬา อย่างเช่นรายการฟุตบอลโลก หากไทยรัฐจะมีกิจกรรมดีๆเช่นนี้อีก พร้อมที่จะร่วมสนับสนุน ส่วนนายประเสริฐ สลิลอำไพ ผช.กรรมการผู้จัดการใหญ่บริหารชื่อเสียงองค์กรและกิจการเพื่อสังคม บริษัท ปตท.จำกัด (มหาชน) กล่าวว่า ขอบคุณ ไทยรัฐที่เชิญชวนให้มีส่วนร่วม ในการมอบความสุขให้กับคนดูฟุตบอล ต้องขอแสดงความยินดีกับเศรษฐีรายใหม่ที่เกิดขึ้นในงานจับรางวัลครั้งนี้,ชมจัดกิจกรรมทีไรยิ่งใหญ่ทุกครั้ง,น.ส.ยุพาพิน วังวิวัฒน์ รอง กรรมการ ผจก.ใหญ่และประธานเจ้าหน้าที่บริหารด้านการบริหารองค์กร บริษัท กัลฟ์ เอ็นเนอร์จี ดีเวลลอปเมนท์ จำกัด (มหาชน) กล่าวว่า โครงการนี้เป็นสิ่งที่ดี ทำให้คนสนใจชมฟุตบอลทั้งได้ความสุขและได้ลุ้นโชคอีกด้วย ถือว่าไทยรัฐประสบความสำเร็จมาก หากมีครั้งต่อไปบริษัทจะร่วมสนับสนุนอีก ขณะที่นายภัทรภณ หงษ์ศรีสุข ผจก.ทั่วไป เครือ บริษัท เจมส์แกลอรี่ กรุ๊ป จำกัด กล่าวว่า ไทยรัฐจัดกิจกรรมครั้งไหน ไม่เคยทำให้ผิดหวัง ครั้งนี้ก็เช่นกัน หากมีโอกาสบริษัทจะร่วมให้การสนับสนุนอีก ส่วนนายพงษ์ วิเศษไพฑูรย์ ประธานผู้บริหารฝ่ายปฏิบัติการ บริษัท เจริญโภคภัณฑ์อาหาร จำกัด (มหาชน) กล่าวว่า ยืนยันว่า ไทยรัฐ จัดได้ยิ่งใหญ่มาก สมแล้วกับเป็นผู้นำด้านหนังสือพิมพ์ ในฐานะที่ซีพี เป็นพันธมิตรที่ผูกขาดมาตลอด หากจัดโครงการดีๆ อย่างนี้อีก จะให้การสนับสนุนเต็มที่ ไม่ทอดทิ้งกันแน่นอน ขณะที่นายเรย์มอนด์ แอนโธนี่ โพเลทติ ผอ.ฝ่ายการตลาด บริษัท ช้าง อินเตอร์เนชั่นแนล จำกัด กล่าวว่า เมื่อเห็นกองไปรษณียบัตรที่ส่งเข้ามาร่วมสนุกแล้ว ต้องบอกว่า อะเมซิ่ง ตื่นเต้นมาก แสดงว่าคนไทยชื่นชอบฟุตบอลมาก หากมีโอกาสบริษัทจะสนับสนุนโครงการดีๆอย่างนี้ต่อไป,เดอะมอลล์ร่วมยินดีกับผู้ได้รางวัล,นายจตุพร ลักษณะ ผู้จัดการฝ่ายสื่อสารการตลาด บริษัท ตรีเพชรอีซูซุเซลส์ จำกัด กล่าวว่า อีซูซุได้ร่วมเป็นพันธมิตรกับหนังสือพิมพ์ไทยรัฐจัดกิจกรรมคืนความสุขให้กับคนไทยมายาวนาน บริษัทดีใจมากที่มีโอกาสได้มาร่วมสนับสนุนกิจกรรมทายผล ฟุตบอลโลก 2018 และพร้อมจะให้การสนับสนุนกิจกรรมดีๆเช่นนี้ต่อไป ขอแสดงความยินดีกับผู้โชคดีที่ได้รับรางวัลเงินล้านทุกคนด้วย ด้านนางสาวกฤษณา อัมพุช รองประธานกรรมการ บริษัท เดอะมอลล์ กรุ๊ป จำกัด กล่าวว่า วันนี้เป็นกิจกรรมคืนความสุขที่ทุกคนทั่วประเทศต่างรอคอย เพราะเป็นความสุขที่ทำให้หลายคนมีโอกาสเป็นเศรษฐีได้ง่าย ไม่ต้องเล่นการพนัน ขอแสดงความยินดีกับผู้โชคดีในการจับรางวัลนี้ทุกคน,แห่ร่วมดีใจกับ น้องโบนัส เศรษฐีใหม่,ในส่วนผู้ที่โชคดีอย่างแรง คว้ารางวัลที่ 1 เงินสด 10 ล้านบาท และกลายเป็นเศรษฐีใหม่ 2018 จากกิจกรรมดีๆของไทยรัฐกรุ๊ป ที่ทำให้คนทั่วทั้งประเทศต้องฮือฮาและร้อง ว้าว เพราะเป็นเด็กหญิงตัวน้อยอายุเพียง 3 ขวบ คือ ด.ญ.ธัญญาณุช ลาดแลน หรือน้องโบนัส มีที่อยู่ตามสำเนาทะเบียนบ้าน อยู่เลขที่ 190 หมู่ 8 ต.บ้านเป็ด อ.เมือง จังหวัดขอนแก่น แต่มาอยู่กับพ่อแม่ที่ อ.ภูเรือ จ.เลย เรียนหนังสืออยู่ชั้นอนุบาล 2 โรงเรียนเพลินจิตพัฒนา ต.หนองบัว อ.ภูเรือ หลังทราบว่าเป็นผู้โชคดีคว้ารางวัลเงินสด 10 ล้านบาท ผู้สื่อข่าวเดินทางไปที่ ร.ร.เพลินจิตพัฒนา พบนายฉัตรชัย ลาดแลน อายุ 40 ปี พ่อซึ่งทำงานอยู่ที่ธนาคารเพื่อการเกษตรและสหกรณ์ สาขานาแห้ว จ.เลย และนางพัชราภรณ์ ลาดแลน อายุ 34 ปี แม่ทำงานอยู่ที่ธนาคารเพื่อการเกษตรและสหกรณ์ สาขาด่านซ้าย จ.เลย ขับรถมารับลูกสาวที่โรงเรียน โดยมีนายกิตติคุณ บุตรคุณ นายอำเภอภูเรือ นายธนพร วิศิษฐ์ผจญชัย หัวหน้าไปรษณีย์จังหวัดเลย นายณรงค์ศักดิ์ แสงบุราณ หัวหน้าไปรษณีย์อำเภอภูเรือ เจ้าหน้าที่ไปรษณีย์ ครูและนักเรียนร่วมโรงเรียน ที่ทราบข่าวพากันมาร่วมแสดงความยินดีกับน้องโบนัส,ขอบคุณไทยรัฐให้โชคก้อนใหญ่,นายฉัตรชัยและนางพัชราภรณ์ได้โผเข้ากอดหอมแก้มลูกสาว ผู้นำโชครางวัลใหญ่มาให้ นายฉัตรชัยเปิดเผยว่า ซื้อไปรษณียบัตร 500 ใบ แบ่งเขียนเป็นชื่อลูก 300 ใบ ชื่อตัวเองและแฟนคนละ 100 ใบ ทายทีมฝรั่งเศสส่งมาร่วมสนุกและลุ้นรางวัล จนเมื่อบ่ายวันที่ 8 ส.ค. เจ้าหน้าที่จากไทยรัฐโทรศัพท์มาบอกว่าน้องโบนัสเป็นผู้โชคดีได้เงินสด 10 ล้านบาท จากการทายผลฟุตบอลโลกทางไปรษณียบัตร ตอนแรกไม่เชื่อคิดว่าเป็นการหลอกกันเล่น กระทั่งมีเพื่อนและนักข่าวในพื้นที่ที่รู้จักกันโทรศัพท์มาบอกถึงเชื่อ รู้สึกดีใจมากจนพูดไม่ออก ขอขอบคุณ ไทยรัฐ และบริษัท ไปรษณีย์ไทย จำกัด รวมทั้งสปอนเซอร์ที่ให้การสนับสนุน และได้จัดทำโครงการนี้ขึ้นมาจนได้รับรางวัลใหญ่,แม่เผยเงินที่ได้เก็บให้ลูกเรียน,เช่นเดียวกับนางพัชราภรณ์ แม่น้องโบนัส ซึ่งกอดลูกสาวตลอดเวลา กล่าวด้วยสีหน้าดีใจว่า ขณะทำงานอยู่แฟนและเพื่อนโทรศัพท์มาบอกตอนแรกก็ยังไม่เชื่อ กระทั่ง ผจก.ธนาคารเพื่อการเกษตรฯ สาขาภูเรือ โทรศัพท์มาบอกว่าเป็นเรื่องจริง ทำให้ดีใจจนพูดไม่ออก ไม่คาดคิดว่าลูกสาวจะนำโชคมาให้ 10 ล้านบาท เงินที่ได้จะเก็บไว้เป็นทุนการศึกษาของลูกต่อไป,นายธนพร วิศิษฐ์ผจญชัย หัวหน้าไปรษณีย์จังหวัดเลย กล่าวว่า ต้องขอแสดงความดีใจที่น้องโบนัสได้รางวัลใหญ่ครั้งนี้ ถือเป็นเกียรติแก่พี่น้องชาวเมืองเลย ก่อนมีการจับไปรษณียบัตรหาผู้โชคดี ได้นั่งสวดมนต์ ตั้งจิตอธิษฐานขอให้รางวัลใหญ่ตกในพื้นที่นี้ เพราะครั้งที่ผ่านมารางวัลใหญ่อยู่ที่ อ.ไชยวาน จ.อุดรธานี ถือว่าคนอีสานโชคดี,หนุ่มใหญ่สงขลาได้ 1 ล้านบาท,ในส่วนผู้โชคดีอีกกลุ่มที่ได้รางวัลเงินสด 1 ล้านบาท รวม 10 รางวัล เป็นเงินรวม 10 ล้านบาทนั้น รายแรก นายสมาน รักษาวงศ์ อายุ 59 ปี เป็นสารวัตรงานเดินรถแขวงหาดใหญ่ การรถไฟแห่งประเทศไทย อยู่บ้านเลขที่ 16/16 ซอย 1 ต.หาดใหญ่ อ.หาดใหญ่ จ.สงขลา หลังทราบว่าได้รับรางวัลเงินสด 1 ล้านบาท นายสมานถึงกับกระโดดตัวลอยด้วยความดีใจ ก่อนเผยว่าซื้อไปรษณียบัตรทายผลฟุตบอลโลกทั้งหมด 3,000 ใบ ทายทีมฝรั่งเศส 2,500 ใบ ทีมโครเอเชีย 500 ใบ ที่ผ่านมาร่วมสนุกทายผลกับไทยรัฐทุกครั้ง ครั้งนี้เป็นครั้งแรกในชีวิตที่ได้รางวัลใหญ่ ไม่ได้บนบานอะไรไว้ และเงินที่ได้จะเก็บไว้ก่อนยังไม่นำไปใช้อะไร,เจ้าของบริษัทส่งแรงงานก็โชคดี,ผู้โชคดีอีกราย คือนายต่อทรัพย์ สว่างสมต้นตะกูล อายุ 46 ปี อยู่เลขที่ 989/19 หมู่ 6 ตรงข้ามตลาดนิคมอุตสาหกรรมบางปู หมู่ 6 ต.แพรกษา อ.เมือง จ.สมุทรปราการ ผู้บริหาร บริษัทพีแอนด์เจ เซอร์พาส จำกัด ประกอบธุรกิจส่งแรงงานทำงานที่ต่างๆ เมื่อเจ้าตัวทราบว่าได้รางวัลเงินสด 1 ล้านบาทก็แสดงความดีใจอย่างมาก โดยมีลูกน้องในบริษัทและพี่สาวเข้ามาร่วมยินดีด้วย นายต่อทรัพย์เผยกับผู้สื่อข่าวที่ไปพบว่า ส่งไปรษณียบัตรมา 400 ใบ ทายทีมฝรั่งเศส 200 ใบ ทีมโครเอเชีย 200 ใบ ที่ได้รับรางวัลอาจจะเป็นเพราะกุศลส่งเนื่องจากตนชอบทำบุญ เงินรางวัลที่ได้ จะแบ่งนำมาบริหารงานในบริษัท และเก็บไว้ทำบุญ กับเป็นทุนการศึกษาให้บุตรสาว,ขรก.บำนาญคว้า 1 ล้านบาทด้วย,รายที่ 3 นายภิญโญ กล้าเกียรติสกุล อายุ 57 ปี อยู่บ้านเลขที่ 46/4 ต.ยางม่วง อ.ท่ามะกา จ.กาญจนบุรี ผู้สื่อข่าวไปพบเจ้าตัวเผยว่า เป็นข้าราชการบำนาญ เป็นสัสดีอำเภอเมืองกาญจนบุรี ลาออกจากราชการมาปีกว่า ตอนนี้ทำเกษตรกรรมที่บ้านอยู่กับภรรยาและลูก 2 คน คนโตเป็นหญิง อายุ 30 ปี รับราชการเป็นปลัดอำเภอเมืองเพชรบุรี ส่วนบุตรชายคนเล็ก อายุ 26 ปี เป็นข้าราชการกรมราชทัณฑ์ อยู่เรือนจำกลางจังหวัดราชบุรี ซื้อไปรษณียบัตร 600 ใบ ทายทีมฝรั่งเศสและโครเอเชียอย่างละครึ่งโดยใส่ชื่อลูกสองคน คนละ 100 ใบ ใส่ชื่อตนและภรรยาคนละ 200 ใบ มีเคล็ดลับแยกส่ง 4-5 จุด เพื่อไม่ให้ไปกองชุดเดียวกัน เงินรางวัลที่ได้เก็บทำบุญส่วนหนึ่ง ที่เหลือแบ่งให้ลูก 2 คน และให้พ่อที่แก่แล้ว กับแบ่งไว้เป็นค่าใช้จ่ายในครอบครัว,หนุ่มโรงงานยางก็รวยไปด้วย,ผู้โชคดีรายที่ 4 นายวันเฉลิม ศุภกังวานวงศ์ อายุ 36 ปี อยู่ที่บ้านเลขที่ 69 หมู่ 3 ต.บ่อพลอย อ.บ่อไร่ จ.ตราด ผู้สื่อข่าวไปถึงพบแต่นางอรุณี กองสมัคร อายุ 65 ปี ผู้เป็นป้า ก่อนเผยว่า นายวันเฉลิมเป็นหลานกำพร้าพ่อแม่ตั้งแต่เด็ก ปัจจุบันเป็นพนักงานอยู่ที่โรงงานทำยางรถยนต์แห่งหนึ่งที่สมุทรสาคร ต่อมาผู้สื่อข่าวโทรศัพท์ไปสัมภาษณ์นายวันเฉลิม เจ้าตัวเผยว่า ซื้อไปรษณียบัตรส่งมา 200 ใบ ทายทีมฝรั่งเศส 150 ใบ ทีมโครเอเชีย 50 ใบ เงินที่ได้จะนำไปผ่อนบ้าน กับแบ่งเป็นทุนการศึกษาของลูก 2 คน และทำบุญให้กับพ่อแม่ที่เสียชีวิตไปแล้ว,ซื้อ ปณ. 100 ใบก็ได้เงินล้าน,ผู้โชคดีรายที่ 5 คือนายยิ่งศักดิ์ พรหมสวัสดิ์ อยู่บ้านเลขที่ 30/1 หมู่ 15 ต.บ้านพระ อ.เมืองปราจีนบุรี ผู้สื่อข่าวไปที่บ้านปรากฏว่าบ้านปิด สอบถามบ้านข้างเคียงทราบว่าคนในบ้านไปขายไก่ย่างที่ตลาดต้องชม สี่แยกสมเด็จพระนเรศวรชุมชนโอทอป ผู้สื่อข่าวตามไปที่ตลาดต้องชมพบ พ.ท.สุนทร พรหมสวัสดิ์ และนางณัฐมนฌ์ พรหมสวัสดิ์ พ่อแม่ของนายยิ่งศักดิ์ กำลังปิ้งไก่ย่างขายให้ลูกค้า ผู้สื่อข่าวจึงบอกว่าลูกชายคือนายยิ่งศักดิ์ ได้รับรางวัลเงินสด 1 ล้านบาท จากการทายผลฟุตบอลทางไปรษณียบัตรกับไทยรัฐ ทั้งคู่ส่งเสียงเฮด้วยความดีใจ พร้อมกับโทรศัพท์บอกลูกชายที่ไปเฝ้าย่าที่ป่วยที่ จ.นครราชสีมา ต่อมานายยิ่งศักดิ์เผยกับผู้สื่อข่าวทางโทรศัพท์ว่า ซื้อไปรษณียบัตร 100 ใบ ทายฝรั่งเศส 30 ใบ และได้โชคดังกล่าว เงินที่ได้จะนำไปใช้หนี้ของพ่อ ที่เหลือไว้ใช้จ่ายในครอบครัว,คนราชบุรีขอบคุณไทยรัฐทำให้โชคดี,รายที่ 6 กับ 7 เป็นชาวราชบุรีทั้งคู่ โดยรายแรกคือ นายอุกฤษฏ์ ทองพันธ์ อายุ 21 ปี นักศึกษา มทร.ธัญบุรี อยู่บ้านเลขที่ 372 หมู่ 2 ต.พงสวาย อ.เมืองราชบุรี ผู้สื่อข่าวไปที่บ้านพบ น.ส.ณภีรภัทร ทองพันธ์ อายุ 55 ปี แม่บุญธรรมนายอุกฤษฏ์ ซึ่งเผยว่า ดีใจมากตอนแรกคิดว่าถูกหลอก พอสอบถามรายละเอียดจึงรู้ว่าจริง ตนกับลูกชายส่งไปรษณียบัตรคนละ 1,000 ฉบับ เงิน 1 ล้านบาท ที่ได้มาใช้หนี้สิน อีกส่วนไว้เป็นทุนการศึกษาให้ลูก ขอบคุณไทยรัฐที่ให้โอกาส ถ้าไม่มีไทยรัฐก็คงไม่มีวันนี้ ผู้โชคดีชาวราชบุรีอีกราย คือนายสงกรานต์ ทองศิริ อายุ 44 ปี อยู่บ้านเลขที่ 37 หมู่ 1 ต.ป่าหวาย อ.สวนผึ้ง เป็นเซลส์แมน เผยกับผู้สื่อข่าวทางโทรศัพท์ว่า เป็นคนชอบดูฟุตบอล ครั้งนี้ส่งทีมคู่ชิงคือฝรั่งเศสและโครเอเชียไป 300 ฉบับ ทีมละ 150 ฉบับ โดยซื้อและส่งที่ไปรษณีย์ท่าฉลอม เทศบาลนครสมุทรสาคร ดีใจมากที่ได้รับรางวัล เงินที่ได้จะนำไปใช้หนี้สินที่มีอยู่ กับเป็นทุนการศึกษาให้กับลูก 2 คน ต้องขอขอบคุณไทยรัฐที่จัดกิจกรรมดีๆแบบนี้,สาวตกใจได้รางวัลเงิน 1 ล้านบาท,รายที่ 8 คือ น.ส.อัญนชา กวางทะวาย อายุ 35 ปี เจ้าพนักงานสาธารณสุขชำนาญการ โรงพยาบาลส่งเสริมสุขภาพตำบลบ้านหินคอกควาย อยู่ที่บ้านเลขที่ 4 บ้านโคกไม้ไผ่ ต.นาบินหลา อ.เมืองตรัง น.ส.อัญนชาเผยว่า ครั้งแรกที่ทราบข่าวรู้สึกเหลือเชื่อ ตกใจและดีใจด้วย เพราะว่าส่งไปแค่ 25 ใบเท่านั้น ทายทีมฝรั่งเศส 15 ใบ ทีมโครเอเชีย 10 ใบ เงินที่ได้ ส่วนหนึ่งจะเก็บไว้เป็นทุนในชีวิต ที่เหลือแบ่งให้คุณพ่อคุณแม่และญาติพี่น้อง กับแบ่งไปทำบุญ ขอบคุณไทยรัฐสำหรับความโชคดีในครั้งนี้,ตื่นเต้นได้ลาภก้อนใหญ่,รายที่ 9 คือนางณัฐนิภา กัลยา อายุ 39 ปี ชาวแขวงบางชัน เขตคลองสามวา กทม. อาชีพแม่บ้าน กล่าวว่า ตอนแรกที่ได้รับการติดต่อจากผู้สื่อข่าวไทยรัฐว่าถูกรางวัลยังไม่เชื่อ กระทั่งมีนักข่าวทั้งจากหนังสือพิมพ์และไทยรัฐทีวีมาหาถึงบ้าน รู้สึกตื่นเต้นมากทำอะไรไม่ถูก เพราะไม่คิดว่าจะโชคดี เนื่องจากซื้อไปรษณียบัตรส่งทายผลเพียง 200 ใบเอง และเป็นช่วงนาทีสุดท้าย หลังจากรู้ผลว่าทีมฝรั่งเศสได้เข้าชิงชนะเลิศ เงินรางวัล 1 ล้านบาทที่ได้จะแบ่งไปใช้หนี้ส่วนหนึ่ง อีกส่วนจะเก็บเป็นทุนการศึกษาให้ลูกชาย ขณะที่นายบัณฑิต กัลยา วัย 46 ปี สามีกล่าวว่า ตอนที่ภรรยามาบอกถูกรางวัลเงินสด 1 ล้านก็ตกใจ ไม่คิดว่าโชคดีขนาดนี้,ขอบคุณทีมฝรั่งเศสพารวย,รายสุดท้ายที่ได้เงินสด 1 ล้านบาท คือ นายประวิทย์ จรัสวานิชย์ผล อายุ 59 ปี พนักงานฝ่ายธุรการ บริษัทรวมทรัพย์สิน จำกัด ในเครือบริษัททิปโก้ ผู้สื่อข่าวไปพบที่อาคารทิปโก้ ถนนพระราม 6 แขวงสามเสนใน เขตพญาไท กทม. เจ้าตัวเผยว่า หลังจากที่เจ้าหน้าที่ไทยรัฐโทรศัพท์แจ้งมาว่าเป็นผู้โชคดีได้รับรางวัลเงินสด 1 ล้านบาท รู้สึกงงปนดีใจเป็นอย่างมาก เพราะก่อนหน้านี้เคยร่วมสนุกส่งไปรษณียบัตรทายผลการแข่งขันฟุตบอลโลกของหนังสือพิมพ์ไทยรัฐมาแล้วหลายครั้ง แต่ไม่เคยได้รางวัล ซื้อไปรษณียบัตรมา 500 ใบ ร่วมสนุกทายผลทีมที่จะเป็นแชมป์ฟุตบอลโลก 2018 อย่างละครึ่ง ปกติติดตามเชียร์ทีมชาติฝรั่งเศสทุกทัวร์นาเมนต์ที่ทำการแข่งขัน ปัจจุบันชื่นชอบนักเตะศูนย์หน้าอย่างคิเลียน เอ็มบัปเป ที่มีสไตล์การเล่นตื่นตาตื่นใจ ส่วนเงินรางวัล 1 ล้านบาท คงนำมาใช้จ่ายในครอบครัวเพราะลูก 3 คนก็เรียนจบ แต่งงานมีครอบครัวกันหมดแล้ว,ชาวอุตรดิตถ์ได้รถฮอนด้า,ส่วนผู้ได้รับรางวัลพิเศษ จากบริษัท ฮอนด้า ออโตโมบิล (ประเทศไทย) จำกัด มี 2 รางวัล 1.รถยนต์ Honda BR-V รุ่น V plus เป็นของนายสนม สายสร้อย อายุ 58 ปี อยู่บ้านเลขที่ 40 หมู่ 5 ต.ผาจุก อ.เมืองอุตรดิตถ์ 53000 อาชีพรับจ้าง แผนกหมักส่าเหล้า โรงงานสุราจังหวัดอุตรดิตถ์ บริษัทมงคลสมัย จำกัด นายสนมกล่าวว่า ดีใจจนขนลุก เมื่อได้รับแจ้งทางโทรศัพท์ว่าถูกรางวัล พอตั้งสติได้รีบโทรศัพท์ไปบอกภรรยาทันที ครั้งนี้ส่งไปรษณียบัตร จากไปรษณีย์ตำบลท่าเสา อ.เมืองอุตรดิตถ์ จำนวน 100 ใบ ใส่ชื่อทีมฝรั่งเศส 75 ใบ อีก 25 ใบ ใส่ทีมโครเอเชีย ภรรยาชื่อนางวาสนา คำสร้อย อายุ 57 ปี สำหรับรถยนต์ที่ได้จะยกให้ลูกสาวไปใช้ ทำงานในกรุงเทพฯ,ชาวเลาขวัญได้รถแจ๊ซ,ขณะที่ผู้ได้รางวัลรถยนต์ Honda Jazz รุ่น V plus คือ นายเสกสรร ไขแสง อยู่บ้านเลขที่ 223 หมู่ 5 ต.อู่ทอง อ.อู่ทอง จ.สุพรรณบุรี 72160 เจ้าตัวเผยว่า ร่วมส่งไปรษณีย์บัตรทายผลกับไทยรัฐทุกครั้ง ครั้งนี้ส่ง 100 ใบ ทายทีมฝรั่งเศส 50 ใบ ทีมโครเอเชีย 50 ใบ ระหว่างนั่งทำงาน ได้รับแจ้งทางโทรศัพท์จากเจ้าหน้าที่ นสพ.ไทยรัฐ ว่า เป็นผู้โชคดีได้รับรางวัลรถยนต์ Honda Jazz Plus ตอนแรกไม่นึกว่าเป็นเรื่องจริง กระทั่งดูประกาศผลทางเว็บไซต์ไทยรัฐ และมีผู้สื่อข่าวติดต่อขอสัมภาษณ์ จึงรู้ว่าเป็นเรื่องจริง ดีใจอย่างมากที่ได้รับโชค เพื่อนๆ ที่รู้ข่าวทั้งในที่ทำงานและจากต่างอำเภอ ต่างจังหวัด โทรศัพท์มาแสดงความยินดีกันไม่ขาดสาย,คุณปู่โชคดีคว้าเงิน 150,000,ขณะที่รางวัลเงินสด 150,000 บาท ผู้โชคดีที่ได้รับ เริ่มจากนายจำเนียร สายพิมพ์ อายุ 80 ปี อยู่บ้านเลขที่ 125 ม.4 ต.โคกสำโรง อ.โคกสำโรง จ.ลพบุรี อาชีพ ข้าราชการบำนาญครู กล่าวด้วยเสียงสั่นเครือว่า ดีใจอย่างมากกับรางวัลที่ได้รับ ครั้งนี้ส่งไปรษณียบัตรมาร่วมทายผลฟุตบอลโลกกับไทยรัฐ 50 ใบก็ได้รับโชคชิ้นงาม อย่างไม่คาดหวัง อีกหนึ่งผู้โชคดีคือนายประดับ ชูแก้ว อยู่บ้านเลขที่ 2 หมู่1 ต.เขาย่า อ.ศรีบรรพต จ.พัทลุง ที่ได้รับรางวัลเงินสด 150,000 บาท กล่าวว่า เป็นแฟนประจำ นสพ.ไทยรัฐ จึงส่งไปรษณียบัตรร่วมทายผลฟุตบอลโลก เป็นทีมฝรั่งเศส 150 ใบ ทีมโครเอเชีย 150 ใบ รู้สึกดีใจมากกับรางวัลที่ได้รับ แม้เคยส่งมาร่วมกิจกรรมหลายครั้งแต่ยังไม่เคยได้รับรางวัลแม้ครั้งเดียว กระทั่งมาโชคดีครั้งนี้,สาวให้เช่าเตียงก็รวยไปด้วย,อีกรายคือ น.ส.อมรรัตน์ สังข์ทอง อายุ 33 ปี อาชีพให้เช่าเตียงผ้าใบชายหาดบ้านเพ อยู่บ้านเลขที่ 25/20 ม.1 ต.เพ อ.เมือง จ.ระยอง กำลังตั้งครรภ์ลูกคนที่สองได้ 6 เดือน กล่าวว่า ครั้งนี้ส่งไปรษณียบัตร 100 ใบ ทายทีมฝรั่งเศส 70 ใบ อีก 30 ใบ ทายทีมโครเอเชีย รู้สึกตื่นเต้นเมื่อผู้สื่อข่าวแจ้งว่า ได้รับรางวัลเงินสด 150,000 บาท ที่ผ่านมาร่วมทายผลฟุตบอลกับไทยรัฐอย่างต่อเนื่อง ครั้งละ 200-500 ใบ แต่ไม่เคยได้รางวัล ครั้งนี้เลยส่งแค่ 100 ใบ เชื่อว่าลูกในครรภ์ให้โชค จะนำเงินที่ได้แบ่งไปมอบให้แม่ที่ จ.สุรินทร์ ในวันแม่ อีกส่วนเก็บเป็นทุนการศึกษาลูกชายคนโต อายุ 9 ขวบ ขอบคุณ นสพ.ไทยรัฐ ที่มีกิจกรรมดีๆ,หนุ่มใหญ่หนองบัวลำภูก็คว้าโชค,ส่วนนายสุรชัย นามเที่ยง อายุ 47 ปี อยู่บ้านเลขที่ 12/1 หมู่ 14 บ้านหนองแต้ ต.กุดจี่ อ.นากลาง จ.หนองบัวลำภู เป็นผู้โชคดีในรายการนี้เช่นกันเผยว่า ส่งไปรษณียบัตรร่วมสนุกเพียง 150 ใบ ไม่คาดคิดว่าจะได้รับรางวัล หลังเคยร่วมทายผลฟุตบอลกับไทยรัฐมาตลอด คราวนี้โชคดี เงินที่ได้จะนำไปเป็นทุนการศึกษาให้ลูกได้เรียน,พ่อแม่ลูกร่วมส่ง ปณ.ได้เงินสมใจ,ด้าน ด.ญ.บุษพร โชติลาด อายุ 9 ขวบ บุตรนายบุญเหลือ และนางอรวรรณ โชติลาด อยู่บ้านเลขที่ 16/1 หมู่ 11 ต.บ้านเลน อ.บางปะอิน จ.พระนครศรีอยุธยา อีกหนึ่งผู้โชคดี นางอรวรรณ มารดากล่าวกับผู้สื่อข่าวว่า ซื้อไปรษณียบัตร 900 ใบ แยกส่งเป็นของพ่อ แม่ และลูก คนละ 300 ใบ รู้สึกยินดีที่ได้รับรางวัลเงินสด จะนำเงินส่วนหนึ่งไปทำบุญและเป็นทุนการศึกษาลูก,รวยกันถ้วนหน้าอีกหลายคน,ในขณะที่นางกันจนา อักขระกุล บ้านเลขที่ 57 ถนนสุขุมวิท 103 ซอยอุดมสุข 24 แขวงบางนาเหนือ เขตบางนาเหนือ กทม. น.ส.สมใจ ทองบ้านฆ้อง บ้านเลขที่ 24/7 หมู่ 3 ต.หอมเกร็ด อ.สามพราน จ.นครปฐม น.ส.วันดี บุญจันทร์ บ้านเลขที่ 61/2 หมู่ 1 ต.ทวีวัฒนา อ.ไทรน้อย จ.นนทบุรี ด.ญ.ธัญญรัตน์ ประเสริฐเสรีสกุล บ้านเลขที่ 359/236 ซอยประชาอุทิศ 57 ถนนประชาอุทิศ แขวงทุ่งครุ เขตทุ่งครุ กทม. นายเอกฉันท์ ไทยถาวร บ้านเลขที่ 97/1 หมู่ 2 ต.บางหมาก อ.เมือง จ.ชุมพร เป็นผู้โชคดีที่ได้รับเงินสดรางวัลละ 150,000 บาท จากการทายผลฟุตบอลโลกกับ นสพ.ไทยรัฐ ในครั้งนี้เช่นกัน,รอเอกสารยืนยันจากไทยรัฐ,ทั้งนี้ หลังจากมีการตรวจสอบความถูกต้องของไปรษณียบัตรทุกใบที่ได้รับรางวัลแล้ว ผู้โชคดีทุกคนตรวจสอบรายชื่อได้จาก นสพ.ไทยรัฐ ฉบับประจำวันที่ 9 ส.ค.2561 และฉบับล่วงหน้าวันที่ 10 ส.ค.2561 จากนั้นให้รอรับหนังสือแจ้งยืนยันการถูกรางวัล พร้อมหลักฐานเอกสารประจำตัว คือ บัตรประชาชน ทะเบียนบ้าน มาขอรับรางวัลได้ที่สำนักงาน นสพ.ไทยรัฐ เลขที่ 1 ถนนวิภาวดีรังสิต แขวงจอมพล เขตจตุจักร กทม.,แอน ทองประสม ร่วมยินดีผู้ได้รางวัล,ด้านนางเอกสาวชื่อดังเจ้าหญิงแห่งวงการบันเทิง แอน ทองประสม เผยความรู้สึกว่า เห็นไปรษณียบัตรวันนี้กองใหญ่มาก และขอแสดงความยินดีกับผู้ที่ได้รับรางวัลทุกคน โดยเฉพาะรางวัลใหญ่ 10 ล้านบาท ที่สามารถเอาไปตั้งตัวได้เลย ส่วนนางเอกดัง แพนเค้ก-เขมนิจ จามิกรณ์ เผยความรู้สึกว่า ปกติ มาร่วมงานจับรางวัลที่ไทยรัฐบ่อยแต่รู้สึกว่าครั้งนี้มีจำนวนไปรษณียบัตรเพิ่มขึ้นอีกเยอะมาก คนไทยชอบดูฟุตบอลและกิจกรรมของไทยรัฐเองคนไทยก็มีส่วนร่วมตลอด ดีใจที่ได้มีกิจกรรมแบบนี้ทุกๆ 4 ปี กิจกรรมนี้ได้ลุ้นจริงๆ ได้ของรางวัลเยอะมาก ทำให้ไทยรัฐกับประชาชนใกล้ชิดกันมากขึ้น,ขุนเรือง–ปั้นจั่น ตะลึง ปณ.เยอะมาก,ขณะที่ ปั้นจั่น-ปรมะ อิ่มอโนทัย อีกหนึ่งพระเอกฮอตจากบท ขุนเรือง ในละครฮิตแห่งปีเรื่อง บุพเพสันนิวาส กล่าวว่า กองไปรษณียบัตรสูงมาก ที่เห็นเป็นแค่ส่วนหนึ่ง คนไทยให้การตอบรับ ดูฟุตบอลโลกและอ่านไทยรัฐเยอะจริงๆ สำหรับผู้โชคดีที่ได้รางวัลที่ 1 เงินสด 10 ล้านบาท รวมถึงรางวัลอื่นๆ ขอแสดงความดีใจด้วย ขอให้ใช้เงินที่ได้ไปเกิดประโยชน์สูงสุด ด้าน ปั๊บ-พัฒน์ชัย ภักดีสู่สุข นักร้องนำวงร็อก โปเตโต้ เผยว่า ครั้งนี้เป็นครั้งแรกที่มาร่วมงานจับรางวัลไปรษณียบัตรทายผลแชมป์ฟุตบอลโลก 2018 พอเห็นกองไปรษณียบัตรที่เยอะท่วมท้นขนาดนี้ ตื่นเต้นมาก ไม่คิดว่าคนในประเทศเราจะคึกคักกับการชิงโชคขนาดนี้ ขณะที่พระเอกหล่อ โดม-ปกรณ์ ลัม ที่มากับ เมทัล สุขขาว แฟนสาว เผยว่า ส่วนตัวเราทั้งคู่เชียร์ทีมฝรั่งเศสตั้งแต่แรกว่าต้องได้แชมป์แน่นอน หันไปดูกองไปรษณียบัตรแล้วกองใหญ่ขึ้นทุกปี อลังการมากขึ้นทุกครั้ง ขอแสดงความยินดีกับเศรษฐีคนใหม่ที่ได้รางวัลใหญ่ 10 ล้านบาทด้วย
แข่งเรือแข่งพายแข่งได้ แข่งวาสนาแข่งกันไม่ได้ น้องโบนัส หนูน้อยวัย 3 ขวบ ชาวขอนแก่น กลายเป็นคนดวงเฮงมหาเฮงแห่งปี  
ทายผลบอลโลก,ไปรษณียบัตรทายผลบอลโลก,ทายผลฟุตบอลโลก,ธัญญาณุช ลาดแลน,ข่าวหน้า1,ข่าวทั่วไป